### Resumé

Statens støjhandlingsplan 2024 - 2029 er sendt i høring med høringsfrist til 26. juni 2024.

### Sagsfremstilling

I følge Støjhandlingsplan for statens veje 2018-2023, rapport 593, Vejdirektoratet oktober 2018, var der i 2017 2.083 boliger i Vejle Kommune, der var støjbelastet på grund af statens veje. Vejdirektoratet pegede på tre strækninger, som skulle indgå i de videre undersøgelser om prioritering af eventuelle fremtidige midler til støjafskærmning. Strækningerne var [adresse] - [adresse], [adresse] og [adresse] samt [adresse].

I udkast til Støjhandlingsplan for statens vejen 2024 - 2029 er tallet af støjbelastede boliger steget til 2.122 , hvilket betyder at Vejle Kommune er i top 4 af støjbelastede kommuner i [adresse] og [adresse] kun overgået af Aalborg og Odense kommuner, men på niveau med Århus.  Der er ikke afsat midler til støjskærme i Vejle Kommune i [adresse] i perioden 2024 - 2027. Der er fire strækninger, som indgår i de videre undersøgelser om prioritering af eventuelt fremtidige midler til støjafskærmning.

Det er strækningerne:

* Bredstenvej/Damhaven
* Skibet Bakkevej
* Nørrediget
* Fredericiavej

Teknik & Miljø foreslår, at der udarbejdes et høringssvar med fokus på

* utilfredshed med manglende tiltag for at afhjælpe støjgenerne i Marlene Jepsen
* forventning prioritering af strækninger i Vejle på baggrund af møde med Vejdirektoratet i januar 2024

Udkast til høringssvar er vedlagt som bilag.

### Klima og resiliensvurdering

Undersøgelser har vist, at støj, herunder støj fra veje har en væsentlig betydning for vores sundhed.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** Teknisk Udvalg godkender forslag til høringssvar.

### Beslutning

Godkendt med de faldne bemærkninger, som indarbejdes i høringssvaret.